钦定古今图书集成/明伦汇编/氏族典/第513卷 > 《四川通志》 > 郅寿
## 钦定古今图书集成/明伦汇编/氏族典/第513卷 > 《四川通志》 > 郅寿

按《后汉书郅恽传》：“恽子寿，字伯孝，善文章，以廉能称。
举孝廉，迁冀州刺史。时冀部属郡多封诸王，宾客放
纵，类不检节，寿案察之，无所容贷。视事三年，冀土肃
清，三迁尚书令，擢为京兆尹。寿虽威严，而推诚下吏，
皆愿效死，莫有欺者。以公事免。复征为尚书仆射。窦
宪陷寿以买公田诽谤下吏，当诛。侍御史何敞上疏”
理之，得减死论。徙合浦，未行，自杀。